Pozdravljeni učenci 7. razreda.

Za vsa vprašanja, pojasnila … sem dosegljiva na sandra.hanzic@os-velikapolana.si

**5. teden, torek, 14. 4. 2020**

1. Ponoviš značilnosti glasbe v baroku v zvezku in DZ (stran 60 – 76). Naslednji teden sledi utrjevanje in preverjanje znanja o glasbi iz obdobja renesanse in baroka.

2. Danes boš spoznal dva zelo znana **baročna skladatelja**, to sta **Antonio Vivaldi** in **Giuseppe Tartini**.

Si že kdaj bil na Tartinijevem trgu? V katerem mestu je?

3. S pomočjo interaktivnega gradiva [www.iRokus.si](http://www.iRokus.si) ponovno poslušaj posnetek številka 51 iz uvodnega poglavja o baroku in si predstavljaj njeno vsebino.

Poslušal si *Pomlad* iz *Štirih letnih časov*.

Skladatelj Antonio Vivaldi je v ciklu štirih koncertov z naslovom Štirje letni časi poskušal prikazati razpoloženje pomladi, poletja, jeseni in zime.

V DZ na strani 77 pri prvi nalogi napiši, katera dva pomena ima beseda koncert (o tem smo se učili v 6. razredu).

4. Poslušaj posnetek številka 67, *Poletje* iz Štirih letnih časov in v DZ reši nalogo 2b (nariši risbo na temo Poletja iz Štirih letnih časov).

5. Prepiši v zvezek.

**ANTONIO VIVALDI**

Bil je eden najpomembnejših violinistov svojega časa. Med njegovimi številnimi deli so najbolj znani štirje concerti grossi: Pomlad, Poletje, Jesen in Zima, ki jih je združil v ciklus Štirje letni časi.

6. V DZ na strani 78 preberi o skladatelju Giuseppe Tartiniju.

V katerem mestu je torej Tartinijev trg? V Piranu.

7. Poslušaj posnetek številka 68 in odgovori na vprašanje 1a in 1b.

8. Prepiši v zvezek.

**GIUSEPPE TARTINI**

Rodil se je v Piranu italijanskim staršem. Bil je skladatelj, violinski virtuoz, pedagog in glasbeni teoretik. V Piranu so po njem poimenovali trg, na katerem stoji tudi njegov spomenik, kip. Pisal je koncerte in sonate za violino.

Poslušali smo: Vražji trilček

Uspešen boš, ko boš:

- pojasnil značilnosti glasbe baroka,

- doživljajsko poslušal skladbe A. Vivaldija in G. Tartinija ter izrazil svoje doživljanje ob poslušanju.

**Dokaz vašega dela bodo rešene naloge v delovnem zvezku in zapis v zvezek.**

**POMEMBNO**

**Da bom vedela, da si naloge v DZ res reševal in učno snov prepisal v zvezek, jih poslikaj in pošlji na moj e-naslov do četrtka, 16. 4. 2020.** sandra.hanzic@os-velikapolana.si

**Ta teden pošljite stran 77 v DZ.**

Pošlji tudi slike od prejšnjega tedna (kdo še ni).

Poslikaš lahko s pametnim telefonom, jaz pa ti bom podala povratno informacijo.

Napišite tudi, če potrebujete dodatno razlago ali imate težave pri dostopu do interaktivnega gradiva.